**DOKUMENTACIJA O NABAVI**

|  |
| --- |
| **Utvrđivanje kvalitete podataka u FADN istraživanju, analize i izračuni** |

**Poziv za dostavu ponuda**

 Zagreb, veljača 2023.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Vrsta postupka
5. Procijenjena vrijednost nabave
6. Vrsta ugovora o nabavi
7. Opis predmeta nabave
8. Mjesto pružanja usluge
9. Rok izvršenja usluge
10. Osnove za isključenje gospodarskog subjekta
11. Uvjeti sposobnosti ponuditelja
12. Sadržaj i način izrade ponude
13. Način određivanja cijene ponude
14. Valuta ponude
15. Kriterij za odabir ponude
16. Jezik i pismo ponude
17. Rok valjanosti ponude
18. Tajnost podataka
19. Rok, način i uvjeti plaćanja
20. Jamstvo za uredno izvršenje ugovora
21. Način, datum, vrijeme i mjesto dostave ponuda
22. Otvaranje ponuda
23. Odabir ponuditelja

PRILOG I - Ponudbeni list

PRILOG II – Troškovnik

PRILOG III - Izjava o nekažnjavanju

PRILOG IV – Kriteriji odabira i način izračuna ocjene ponuda

PRILOG V – Projektni zadatak

1. Podaci o naručitelju:

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: https://poljoprivreda.gov.hr/

1. Podaci o osobi zaduženoj za komunikaciju s ponuditeljima:

Kontakt osobe: Mislav Banek, Adrijan Humaan,

Telefon: 01/6109 253, 01/6106-860

e-mail: mislav.banek@mps.hr, adrijan.humaan@mps.hr

1. Evidencijski broj nabave: 185/2023/JN
2. **Vrsta postupka:** Postupak jednostavne nabave: poziv za dostavu ponuda putem objave na službenoj web stranici naručitelja, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/22-01/111, UR.BROJ: 525-05/156-22-1 od 19.12.2022. godine.
3. Procijenjena vrijednost nabave: 26.500,00 € bez PDV-a.
4. Vrsta ugovora nabavi

Predviđa se sklapanje ugovora o nabavi usluge.

1. Opis predmeta nabave

Detaljan opis predmeta nabave nalazi se u projektnom zadatku (Prilog V) i troškovniku (Prilog II) koji su sastavni dio ovog poziva za dostavu ponude.

Dopušteno je nuditi isključivo cjelokupan predmet nabave.

1. Mjesto pružanja usluge

Mjesto izvršenja predmeta nabave je Ministarstvo poljoprivrede, Uprava za poljoprivrednu politiku, EU i međunarodnu suradnju, Ulica grada Vukovara 78, 10000 Zagreb ili lokacija Izvršitelja.

1. **Rok izvršenja usluge**

Rok izvršenja usluge je 8 mjeseci od dana sklapanja Ugovora.

1. **Osnove za isključenje gospodarskog subjekta**

10.1. Naručitelj će isključiti gospodarskog subjekta iz postupka jednostavne nabave:

1. Ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 110/1997, 27/1998, 50/2000, 129/2000, 51/2001, 111/2003, 190/2003, 105/2004, 84/2005, 71/2006,110/2007, 152/2008, 57/2011, 77/2011 i 143/2012) (u daljnjem tekstu: Kazneni zakon)

– članka 333. (udruživanje za počinjenje kaznenih djela) iz Kaznenog zakona

b) korupciju, na temelju

– članka 252. (primanje mita u gospodarskom poslovanju), članka 253. (davanje mita

u gospodarskom poslovanju), članka 254. (zlouporaba u postupku javne nabave),

članka 291. (zlouporaba položaja i ovlasti), članka 292. (nezakonito pogodovanje),

članka 293. (primanje mita), članka 294. (davanje mita), članka 295. (trgovanje

utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje

mita

u gospodarskom poslovanju), članka 337. (zlouporaba položaja i ovlasti), članka 338.

(zlouporaba obavljanja dužnosti državne vlasti), članka 343. (protuzakonito

posredovanje), članka 347. (primanje mita) i članka 348. (davanje mita) iz Kaznenog

zakona

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka

256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka

286. (utaja poreza i drugih davanja) iz Kaznenog zakona

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100.

(novačenje za terorizam), članka 101. (obuka za terorizam) i članka 102. (terorističko

udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b

(novačenje i obuka za terorizam) iz Kaznenog zakona

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona ili

2. Ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.1., ponuditelj je obvezan dostaviti:

 izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.

 Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. *(Ponuditelj može dostaviti Izjavu o nekažnjavanju iz PRILOGA III ove dokumentacije, ovjerenu od javnog bilježnika).*

* + 1. Dokumenti iz točke 10.1.1. ne smiju biti stariji više od šest mjeseci od dana slanja ovog poziva za dostavu ponude.
	1. Naručitelj će isključiti gospodarskog subjekta iz postupka jednostavne nabave ako

utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.2., ponuditelj je obvezan dostaviti:

potvrdu porezne uprave ili drugog nadležnog tijela u državi poslovnog nastana gospodarskog subjekta, ne stariju od dana slanja (objave) ovog Poziva za dostavu ponude. *(Ponuditelj može dostaviti presliku potvrde porezne uprave).*

Ako se u državi poslovnog nastana gospodarskog subjekta, odnosno državi čiji je osoba

državljanin ne izdaju navedeni dokumenti ili ako ne obuhvaćaju sve okolnosti iz točke 11.2.,

oni mogu biti zamijenjeni izjavom pod prisegom ili, ako izjava pod prisegom prema pravu

dotične države ne postoji, izjavom davatelja s ovjerenim potpisom kod nadležne sudske ili

upravne vlasti, javnog bilježnika ili strukovnog ili trgovinskog tijela u državi poslovnog

nastana gospodarskog subjekta, odnosno državi čiji je osoba državljanin.

* + 1. Osnova za isključenje iz točke 10.2. primjenjuje se i na podugovaratelje te

su isti dužni na isti način dokazati da ne postoji osnova za isključenje iz točke 10.2. ove dokumentacije o nabavi.

Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

10.2.2. Dokument iz točke 10.2.1. ne smije biti stariji od dana slanja ovog poziva za dostavu ponude.

1. **Uvjeti sposobnosti**
	1. **Sposobnost za obavljanje profesionalne djelatnosti**

U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. (Ponuditelj može dostaviti presliku izvoda).
		2. Dokument iz točke 11.1.1. ne smije biti stariji od dana slanja ovog poziva za dostavu ponude
		3. Navedeni dokaz je potrebno dostaviti i za podugovaratelje ako postoje.

## Tehnička i stručna sposobnost

Ponuditelj treba dokazati da raspolaže s najmanje jednim stručnjakom koji posjeduje stručno znanje potrebno za izvršenje predmeta nabave i to sljedećih kvalifikacija:

* VSS (agroekonomika, ekonomika ili područje biotehničkih znanosti), znanje engleskog jezika u govoru i pismu najmanje razine B1

Navedeni stručnjak mora imati iskustvo u izradi statistika te analizi poljoprivrednih knjigovodstvenih podataka (FADN).

Kao dokaz navedenih uvjeta, ponuditelj je dužan u ponudi dostaviti:

* **Izjavu ponuditelja o predloženom ključnom stručnjaku** (navesti ime i prezime)
* **životopis** predloženog stručnjaka iz kojeg je nedvojbeno vidljivo traženo obrazovanje, radno iskustvo i znanje engleskog jezika

Naručitelj zadržava pravo provjere dostavljenih dokaza uvjeta sposobnosti kod trećih strana.

Stručnjak koji je predložen u ponudi mora biti stručnjak koji će uistinu izvršavati uslugu prema Ugovoru.

Zamjena stručnjaka je moguća jedno uz pisano odobrenje Naručitelja, uz uvjet da zamjenski stručnjak zadovoljava sve uvjete iz ovog Poziva i za istog se dostave dokazi. Zamjena stručnjaka nije moguća dok stručnjak koji je započeo s obradom pojedinačnog predmeta isti ne dovrši, osim u slučajevima izvanrednih okolnosti ili više sile, uz suglasnost Naručitelja.

U slučaju postojanja podugovaratelja, isti je dužan dokazati da na raspolaganju ima najmanje 1 (jednog) traženog stručnjaka sukladno propisanim kvalifikacijama te da za podugovaratelja postoji profesionalna sposobnost.

U slučaju zajednice ponuditelja, svaki član zajednice pojedinačno dokazuje propisane uvjete te da postoji profesionalna sposobnost dok se za ostale propisane uvjete moguće osloniti na sposobnost drugih gospodarskih subjekata.

U slučaj oslanjanja na sposobnost drugih gospodarskih subjekata, bez obzira na pravnu prirodu njihova međusobna odnosa, ponuditelj mora dokazati Naručitelju da će imati na raspolaganju resurse nužne za izvršenje predmeta nabave, primjerice, prihvaćanjem obveze drugih gospodarskih subjekata da će te resurse staviti na raspolaganje ponuditelju.

Kao dokaz ponuditelj mora dostaviti Ugovor o poslovnoj suradnji/Ugovor o djelu/Izjavu drugog gospodarskog subjekta.

1. **Sadržaj i način izrade ponude**

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokumente navedene u točki 10. ovog poziva za dostavu ponuda

2. Dokumente navedene u točki 11. ovog poziva za dostavu ponuda

3. Popunjen ponudbeni list (Prilog I)

4. Popunjen troškovnik (Prilog II)

5. Dokument popis projekata za ocjenu prema kriteriju ekonomski najpovoljnije ponude kako je traženo u prilogu IV poziva za dostavu ponude

1. **Način određivanja cijene ponude**

Cijena ponude piše se brojkama u apsolutnom iznosu i zaokružuje se na prve dvije decimale. Ukupna cijena obvezno se upisuje u obrazac Ponudbenog lista (Prilog I) i Troškovniku (Prilog II).

U Troškovniku je potrebno ispuniti sve jedinične cijene po stavkama troškovnika.

U cijenu ponude bez PDV-a moraju biti uračunati svi troškovi i popusti. Ponuđena cijena kao i jedinične cijene su nepromjenjive za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u eurima.

1. **Kriterij za odabir ponude**

Kriterij na kojem će Naručitelj temeljiti odabir ponude je ekonomski najpovoljnija ponuda koja ispunjava u cijelosti zahtjeve naručitelja određene u ovoj dokumentaciji o nabavi.

Ugovor će se sklopiti s ponuditeljem čija ponuda ostvari najveći broj bodova, sukladno kriteriju odabira i načinu izračuna ocjene ponuda koji se nalazi u Prilogu IV ovog poziva za dostavu ponuda.

1. **Jezik i pismo ponude**

Ponuda sa svim traženim prilozima podnosi se na hrvatskom jeziku i latiničnom pismu.

1. **Rok valjanosti ponude**

**Rok valjanosti ponude je 30 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. **Tajnost podataka**

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. **Rok, način i uvjeti plaćanja**

Plaćanje se vrši u četiri rate u roku 30 (trideset) dana od zaprimanja e-računa, po provedenim pregledima i odobrenju zaprimljenih materijala od strane Naručitelja:

1. Prva rata nakon dostave i prihvaćanja izvještaja (koji mora biti napisan na hrvatskom jeziku) za aktivnosti navedene u projektnom zadatku/troškovniku pod brojevima od 1 do 4;
2. druga rata nakon dostave i prihvaćanja izvještaja (koji mora biti napisan na hrvatskom jeziku) za aktivnosti pod brojevima od 5 do 7;
3. treća rata nakon prezentacije aktivnosti pod brojem 8;
4. zadnja rata nakon isporuke završnog izvješća (koji mora biti napisan na hrvatskom jeziku) te završne prezentacije pod brojem 9.

Uz svaki e-račun se obavezno prilaže Zapisnik o uredno izvršenoj usluzi za svaku pojedinu fazu izvršenja.

Način plaćanja: doznakom na žiro-račun odabranog ponuditelja. Predujam isključen, kao i traženje instrumenata osiguranja plaćanja.

Sredstva za predmetnu nabavu su osigurana u Državnom proračunu RH (proračun Ministarstva za 2023. i projekcije za 2024. i 2025. godinu) s pozicije: A650133 – Uspostava sustava poljoprivrednih knjigovodstvenih podataka FADN, konto 3237 Intelektualne i osobne usluge.

1. **Jamstvo za uredno izvršenje ugovora**

Odabrani ponuditelj s kojim će naručitelj sklopiti ugovor o nabavi u obvezi je dostaviti jamstvo za uredno ispunjenje ugovora za slučaj povrede ugovornih obveza u obliku bankarske garancije koju izdaje bankarska institucija nadležna za financijsko poslovanje gospodarskog subjekta.

Jamstvo mora biti u visini od 10% (deset posto) u apsolutnom iznosu bez PDV-a od ugovorenog iznosa s klauzulom „plativo na prvi poziv“ odnosno „bez prava prigovora“, te mora biti bezuvjetno i s rokom važenja 30 dana nakon isteka ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 20 dana od dana potpisa ugovora o javnoj nabavi.

Iznimno od prethodno propisanog jamstva za uredno ispunjenje ugovora u obliku bankovne garancije, ponuditelj može naručitelju Ministarstvu poljoprivrede uplatiti novčani polog u navedenom iznosu u eurima na IBAN: HR1210010051863000160, model: HR64, poziv na broj 9725-1079-OIB uplatitelja, s naznakom: jamstvo za uredno ispunjenje ugovora – evidencijski broj nabave: 185/2023/JN.

1. **Način, datum, vrijeme i mjesto dostave ponuda**

Ponuda sa svim traženim dokumentima se dostavlja skenirana elektroničkom poštom na adresu adrijan.humaan@mps.hr i javna.nabava@mps.hr.

Rok za dostavu ponuda je najkasnije do **15.03.2023. do 11:00h**.

1. **Otvaranje ponuda**

Naručitelj neće javno otvarati ponude obzirom da se radi o postupku jednostavne nabave.

1. **Odabir ponuditelja**

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za sklapanje ugovora o nabavi.

Za odabir je dovoljna jedna prihvatljiva ponuda.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.